અમદાવાદ: સુરતના પાસના પૂર્વ કન્વીનર નિખિલ સવાણીએ આજે અમદાવાદમાં પત્રકાર પરિષદ કરી ભારતીય જનતા પાર્ટી અને ભાજપના રાષ્ટ્રીય પ્રમુખ અમિત શાહ પર આક્ષેપો કરી જણાવ્યું હતું કે તેઓ મને હનીટ્રેપ દ્વારા ફસાવવા માગે છે. હાર્દિક પટેલની જેમ મારી પણ મોર્ફ સીડી તૈયાર કરવામાં આવી છે. નિખિલ સવાણીએ જણાવ્યું હતું કે ભાજપ ગૂંડાગર્દી પર ઊતરી આવી છે. પાસના કન્વીનરો જે તૂટીને ભાજપમાં જઇ રહ્યા છે તેઓ ધાક-ધમકીથી ડરીને ભાજપમાં જોડાઈ રહ્યા છે. મને પણ ભાજપમાં જોડાવવા માટે ધાક-ધમકી અપાઇ છે. ભાજપના અંગત કહેવાતા સુરતના અગ્રણી બિલ્ડર મૂકેશ પટેલ દ્વારા ફોનથી ધમકી અપાઇ હતી. નિખિલ સવાણીએ અમિત શાહનું નામ વારંવાર જનરલ ડાયર તરીકે લીધું હતું.